شەفەق نیوز/ بیکاری مۆڕاڵ خوەشک و براگە شادان و نەوشیروان نەشکان، ک دۊای تەواکردن زانکۆ، ئاشپەزخانەیگ کردنە پڕۆژەیان،  ک لە خود وەختەگە شۊنیگ روشنهۊریە، و ئمڕوو خیزان و گەنجەیل رۊ وەپی کەن. 
قاوەخانەی قهوتي" یەکەمە لەاێ جۊرە
شادان دڵی فرە خوەشە هەنای نووشین و شرینی ئەرا خیزان و بسینەیل قاوەخانەگە پێشکەش کەێد.
ئەرا ئاژانس شەفەق نیوز باس سەرکەفتن پڕۆژەگەیان کرد، دۊای ئەوە ک کەفتنە رۊ سەختیەیلە، و ئۊشێد، خوەی دەرچگ زانکۆی سلێمانیە لە بەش وەڕیەوبردن فرووشتەیل  وخوەی بۊچگترین پەنج برا و خوەشکەیلیە، و پڕۆژەگە نواگردنە ئەرا بیکاری،
وتیش؛ زاقترین بنەمایل سەرکەفتن قاوەخانەگە ئەوەسە ک دووشەممە کارەگە توام و شیرینی وە شیوەی خاسیگ دروس کریەێد.
هەمیش ئۊشێد: قاوەخانەگە رووژانە میوانداری خێزان و بسینەیل فرەیگ کەێد یەیش ئەرا خوەشگوزەرانی مەردم خانەقین.
لەلای خوەییش نەوشیروان حەکیم ئۊشێد قاوەخانەگە یەکەم جۊرە لەی بیرووکە شۊنیگە وەخت وەسەربردن و روشنهۊریە جی دوسداشتن و پیشوازیە وەشیوەی فرەیگ وەلایەن خیزانەیلە، شۊن ئارامیگە ئەرا خوەنستن کتاو و چاپکریاگەیل روشنهۊری.
